Иван Сергеевич Самощенко 1925 йылдың 29 октябрендә  Гуляй-Борисовка (Ростов өлкәһе, Мечетинский районы) станицаһында тыуған.  Бөйөк Ватан һуғышында ҡатнашыусы— хәрби ҡаҙаныштары өсөнҠыҙыл Йондоҙ ордены,  III дәрәжә Дан ордены һәм ике дәрәжәлә Ватан һуғышы ордендары, шулай уҡ — Хеҙмәт Ҡыҙыл Байраҡ ордены һәм «Почёт Билдәһе» ордены, бер нисә рәт миҙалдар  менән бүләкләнә. Һуғыштан һуң, 1952 йылда,  Мәскәү юридик институтын ҡыҙыл диплом менән тамамлай. Өс йылдан һуң, 1955 йылда, М.В. Ломоносов исемендәге  Мәскәү дәүләт университетында (МДУ) профессор Николай Александров етәкселеге аҫтында юридик фәндәр кандидаты ғилми дәрәжәһенә дәғүә итеп, «Правоохранительная деятельность советского государства как важнейшее средство обеспечения социалистической законности» темаһына кандидатлыҡ диссертацияһын уңышлы яҡлай.